proxectonos/corpus_dominio_legal_administrativo_tmp huggingface dataset:
ORDE do 14 de xuño de 2006 pola que se modifica a do 19 de novembro de 2003, pola que se fai pública a composición do Consello Social da Universidade da Coruña.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 22/06/2006

Pola Orde do 19 de novembro de 2003 (DOG do 24 de novembro) faise pública a composición do Consello Social da Universidade da Coruña.
De acordo co artigo 10.1º b) da Lei 1/2003, do 9 de maio, dos consellos sociais do sistema universitario de Galicia, os membros dos consellos sociais cesarán por renuncia, incapacidade declarada por resolución xudicial firme, morte ou declaración de falecemento. A renuncia deberá presentárselle por escrito á autoridade, entidade ou institución designante e ao presidente do consello social, quen lla comunicará á consellería competente en materia universitaria, e publicarase no Diario Oficial de Galicia, desde esa data producirá efectos.
Segundo o artigo 10.2º da Lei 1/2003, do 9 de maio, dos consellos sociais do sistema universitario de Galicia, as vacantes deberá cubrilas a autoridade, entidade ou institución correspondente no prazo máximo de 3 meses. De non comunicárselle o acordo de designación dentro do devandito prazo á consellería competente en materia universitaria, o posto permanecerá vacante ata a finalización do correspondente mandato. En todo caso, o membro substituído entenderase nomeado polo período que reste do anterior mandato.
O 6 de abril de 2006, o Consello Social da Universidade da Coruña comunicalle á Consellería de Educación e Ordenación Universitaria a renuncia dos membros do consello José Luis Calvo Pumpido e José Manuel Liaño Flores, designados polo Parlamento de Galicia.
O 7 de xuño de 2006, o Consello Social da Universidade da Coruña comunícalle á Consellería de Educación e Ordenación Universitaria a renuncia do membro do consello Juan Caamaño Cebreiro, designado pola Xunta de Galicia.
Por todo iso,
DISPOÑO:
Artigo 1º
Facer públicos os cesamentos por renuncia de José Luis Calvo Pumpido e José Manuel Liaño Flores, como representantes do Parlamento de Galicia no Consello Social da Universidade da Coruña.
Artigo 2º
Facer público o cesamento por renuncia de Juan Caamaño Cebreiro, como representante da Xunta de Galicia no Consello Social da Universidade da Coruña.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 14 de xuño de 2006.
Laura Sánchez Piñón
Conselleira de Educación e Ordenación
Universitaria
RESOLUCIÓN do 19 de xuño de 2006 pola que se publica o tipo de xuro de referencia para o segundo semestre de 2006 para as operacións acollidas ao programa de préstamos para financiar proxectos en materia de innovación tecnolóxica na Comunidade Autónoma de Galicia.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 28/06/2006

Mediante Resolución do 25 de abril de 2005 publicouse o programa de préstamos para financiar proxectos en materia de innovación tecnolóxica na Comunidade Autónoma de Galicia (DOG nº 84, do 3 de maio).
No punto cuarto determínase a operativa do préstamo, establecéndose que o tipo de xuro variará por semestres naturais, publicándose o dito tipo de referencia para cada semestre no Diario Oficial de Galicia.
Visto o exposto e unha vez verificados os datos relativos á evolución do Mibor e Euribor, en virtude das facultades que teño conferidas,
RESOLVO:
Primeiro.-O tipo de xuro de referencia para o segundo semestre de 2006 para as operacións acollidas ao programa de préstamos para financiar proxectos en materia de innovación tecnolóxica na Comunidade Autónoma de Galicia será o 3,058%.
Santiago de Compostela, 19 de xuño de 2006.
José Antonio Delgado Arce
Director xeral do Instituto Galego
de Promoción Económica
RESOLUCIÓN do 19 de xuño de 2006 pola que se publica o tipo de xuro de referencia para o segundo semestre de 2006 para as operacións acollidas ao programa de préstamos para financiar proxectos emprendedores na Comunidade Autónoma de Galicia.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 28/06/2006

Mediante Resolución do 24 de marzo de 2003 publicouse o programa de préstamos para financiar proxectos emprendedores na Comunidade Autónoma de Galicia (DOG número 63, do 31 de marzo).
No punto cuarto determínase a operativa do préstamo, establecéndose que o tipo de xuro variará por semestres naturais, publicándose o dito tipo de referencia para cada semestre no Diario Oficial de Galicia.
Visto o exposto e unha vez verificados os datos relativos á evolución do mibor e euribor, en virtude das facultades que teño conferidas
RESOLVO:
Primeiro.-O tipo de xuro de referencia para o segundo semestre de 2006 para as operacións acollidas ao programa de préstamos para financiar proxectos emprendedores na Comunidade Autónoma de Galicia será o 3,058%.
Santiago de Compostela, 19 de xuño de 2006.
José Antonio Delgado Arce
Director xeral do Instituto Galego de Promoción Económica
ORDE do 19 de xuño de 2006 pola que se determinan os servizos mínimos durante a folga indefinida convocada desde o día 13 de xuño na empresa Electra de Narahío, S.A.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 22/06/2006

O artigo 28.2º da Constitución española recoñece o dereito de folga dos traballadores para a defensa dos seus intereses, pero limita o seu exercicio para garantir o mantemento dos servizos esenciais da comunidade. O Decreto 155/1988, do 9 de xuño (Diario Oficial de Galicia nº 116, do 20 de xuño) no seu artigo 3 faculta o conselleiro competente por razón dos servizos esenciais afectados para que, mediante orde, e ante unha situación de folga, decida o mínimo de actividade necesaria para asegurar o mantemento dos servizos, así como para determinar o persoal preciso para a súa prestación.
Por esta razón, cómpre establecer os servizos mínimos, tal como recoñece o propio Decreto 155/1988, do 9 de xuño, da Xunta de Galicia e convocada a folga, desde o día 13 de xuño con carácter de indefinida
DISPÓN:
Artigo 1º
Mentres dure a folga convocada con carácter de indefinida desde o día 13 de xuño de 2006, e para garantir a subministración de enerxía eléctrica dos consumidores, os servizos mínimos serán os seguintes:
-Dous operarios de campo ou persoal de obra, para a atención de avarías por cada día de folga.
Artigo 2º
O incumprimento desta obriga de manter os servizos mínimos fixados nesta orde será sancionado de conformidade coa lexislación vixente aplicable.
Artigo 3º
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 19 de xuño de 2006.
Fernando Xabier Blanco Álvarez
Conselleiro de Innovación e Industria
ORDE do 8 de xuño de 2006 pola que se procede á publicación das subvencións concedidas en virtude da Orde do 14 de febreiro de 2006, pola que se regula a concesión de axudas económicas aos concellos de Galicia para a contratación temporal de auxiliares de policía local durante a tempada de verán.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 22/06/2006

En virtude das competencias da Consellería de Presidencia, Administracións Públicas e Xustiza, atribuídas polo Decreto 578/2005, do 29 de decembro, polo que se establece a estrutura orgánica da Consellería de Presidencia, Administracións Públicas e Xustiza, e de acordo co disposto no artigo 7.3º da Orde do 14 de febreiro de 2006, pola que se regula a concesión de axudas económicas aos concellos de Galicia para a contratación temporal de auxiliares de policía local durante a tempada de
verán, e no artigo 18.1º da Lei 38/2003, do 17 de novembro, xeral de subvencións, procédese á publicación das subvencións concedidas por Resolución do 2 de xuño de 2006 do conselleiro de Presidencia, Administracións Públicas e Xustiza. A relación de subvencións concedidas atópase no anexo desta orde.
Santiago de Compostela, 8 de xuño de 2006.
José Luis Méndez Romeu
Conselleiro de Presidencia, Administracións
Públicas e Xustiza
ANEXO
Concesión de axudas aos seguintes concellos de Galicia con cargo á aplicación orzamentaria 06.08.123C.460.0.
CONCELLO
AXUDAS
PROVINCIA: A CORUÑA
ARES
2.700
ARZÚA
1.800
BERGONDO
1.800
CONCELLO
AXUDAS
BETANZOS
4.000
BOIRO
3.500
CABANA DE BERGANTIÑOS
1.000
CABANAS
1.200
CAMARIÑAS
2.700
CARBALLO
4.000
CARIÑO
2.700
CEDEIRA
2.800
CEE
2.000
CERCEDA
2.700
CORCUBIÓN
1.500
CORISTANCO
1.200
FISTERRA
2.800
A LARACHA
1.800
LAXE
2.700
MELIDE
1.500
MIÑO
2.700
MUGARDOS
1.500
MUROS
3.000
NARÓN
4.000
NOIA
4.000
OLEIROS
4.000
ORTIGUEIRA
1.500
PADRÓN
1.800
A POBRA DO CARAMIÑAL
2.700
PONTEDEUME
2.800
PORTO DO SON
2.500
RIANXO
4.000
RIBEIRA
4.000
SADA
2.700
VALDOVIÑO
1.500
PROVINCIA: LUGO
BURELA
3.000
CERVO
3.000
A FONSAGRADA
2.700
FOZ
4.000
MONFORTE DE LEMOS
6.000
QUIROGA
2.700
RIBADEO
4.000
SARRIA
1.500
VILALBA
1.800
VIVEIRO
4.000
PROVINCIA: OURENSE
BARBADÁS
2.700
O BARCO DE VALDEORRAS
3.500
O CARBALLIÑO
4.000
CELANOVA
3.500
A POBRA DE TRIVES
3.000
RIBADAVIA
4.000
VERÍN
3.500
XINZO DE LIMIA
1.800
PROVINCIA: PONTEVEDRA
BAIONA
4.000
BUEU
3.500
CAMBADOS
7.000
CANGAS
4.000
A CAÑIZA
1.200
CUNTIS
2.700
A ESTRADA
3.000
GONDOMAR
3.400
O GROVE
4.000
A GUARDA
2.500
A ILLA DE AROUSA
3.500
MONDARIZ
1.200
MOS
3.500
NIGRÁN
4.000
POIO
4.000
PONTEAREAS
1.800
O PORRIÑO
4.000
REDONDELA
4.000
O ROSAL
1.800
CONCELLO
AXUDAS
SANXENXO
15.000
SOUTOMAIOR
1.800
TOMIÑO
1.800
TUI
3.500
VILAGARCÍA DE AROUSA
7.000
TOTAL
238.000
ORDE do 9 de xuño de 2006 pola que se lle autoriza a implantación do bacharelato nas modalidades de ciencias da natureza e da saúde e o de humanidades e ciencias sociais, a partir do curso 2006/2007 ao IES Río Miño do concello de Rábade (Lugo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/06/2006

A Lei orgánica 1/1981, do 6 de abril, pola que se aprobou o Estatuto de autonomía de Galicia, e o Real decreto 1763/1982, do 24 de xullo, sobre o traspaso de funcións e servizos da Administración do Estado á Comunidade Autónoma de Galicia en materia de educación, recoñécenlle á nosa comunidade autónoma as competencias en materia de planificación, regulación e administración do ensino regrado en todos os niveis e graos, modalidades e especialidades, de acordo cos preceptos emanados da Constitución e das leis que lle sexan de aplicación.
De acordo co Decreto 585/2005, do 29 de decembro (DOG do 4 de xaneiro de 2006), polo que se establece a estrutura orgánica da Consellería de Educación e Ordenación Universitaria e de conformidade coa proposta da Dirección Xeral de Ordenación e Innovación Educativa, esta consellería
DISPÓN:
Autorizar a implantación do bacharelato nas modalidades de ciencias da natureza e da saúde e o de humanidades e ciencias sociais ao IES Río Miño de Rábade (código 27016613), a partir do curso escolar 2006/2007.
Disposicións derradeiras
Primeiro.-Autorízase a Dirección Xeral de Ordenación e Innovación Educativa e a Secretaría Xeral a tomar as medidas precisas para a execución desta orde.
Segundo.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 9 de xuño de 2006.
Laura Sánchez Piñón
Conselleira de Educación e Ordenación
Universitaria
RESOLUCIÓN do 16 de xuño de 2006 pola que se ordena a publicación do acordo do Consello da Xunta de Galicia do 15 de xuño de 2006 polo que se aproba a modificación da relación de postos de traballo da Consellería de Sanidade e do Servizo Galego de Saúde.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 27/06/2006

As necesidades organizativas e funcionais da consellería e do Servizo Galego de Saúde (Sergas) fan necesaria a modificación da súa actual relación de postos de traballo.
En consecuencia, por proposta da Consellería de Sanidade, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 15 de xuño de 2006 adoptou o seguinte acordo:
Primeiro.-Modificar a relación de postos de traballo da Consellería de Sanidade e do Servizo Galego de Saúde (Sergas), nos termos que se sinalan no anexo a este acordo.
Segundo.-Ordenar a súa publicación no Diario Oficial de Galicia para os efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do 15 de xuño de 2006, relativo á modificación da relación de postos de traballo da Consellería de Sanidade e do Servizo Galego de Saúde, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 16 de xuño de 2006.
José Luis Méndez Romeu
Conselleiro de Presidencia, Administracións
Públicas e Xustiza
ANEXO
Consellería de Sanidade (Lei 4/1988)
Na vixente relación de postos de traballo da Lei 4/1988, do 26 de maio, da Consellería de Sanidade e do Servizo Galego de Saúde (Sergas), publicada
no Diario Oficial de Galicia nº 117, do 19 de xuño de 2002, realízase a seguinte modificación:
Persoal laboral:
Amortizacións:-Na páxina 9.401, no centro de destino Complexo Hospitalario Xeral Cíes (Vigo) suprímese o posto SA.S99.40.101.36560.007.-Auxiliar sanitario.
RESOLUCIÓN do 16 de xuño de 2006 pola que se ordena a publicación do acordo do Consello da Xunta de Galicia do 15 de xuño de 2006 polo que se aproba a modificación da relación de postos de traballo do organismo autónomo Augas de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 27/06/2006

As necesidades organizativas e funcionais do organismo autónomo Augas de Galicia adscrito á Consellería de Medio Ambiente e Desenvolvemento Sostible, fan necesaria a modificación da súa actual relación de postos de traballo.
En consecuencia, por proposta do organismo autónomo Augas de Galicia, consultadas as organizacións sindicais na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 15 de xuño de 2006, adoptou o seguinte acordo:
Primeiro.-Modificar a relación de postos de traballo do organismo autónomo Augas de Galicia, nos termos que se sinalan no anexo ao presente acordo.
Segundo.-Ordenar a súa publicación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do 15 de xuño de 2006, relativo á modificación da relación de postos de traballo do organismo autónomo Augas de Galicia, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 16 de xuño de 2006.
José Luis Méndez Romeu
Conselleiro de Presidencia, Administracións
Públicas e Xustiza
ANEXO
Consellería de Medio Ambiente e Desenvolvemento
Sostible
Na vixente relación de postos de traballo do organismo autónomo Augas de Galicia publicada no Diario Oficial de Galicia nº 50, do 12 de marzo de 2003, prodúcense as seguintes modificacións:
Persoal funcionario:
* Na páxina 2.931, no centro de destino «Secretaría Xeral», o posto «MA.A01.00.000.15770.001.-Secretario/a xeral», cambia na súa columna Adscr. Adm. P. pasando a ser «A12».
* Na páxina 2.932, no centro de destino «S.X. de Réxime Económico-Financeiro», o posto «MA.A01.00.003.15770.035.-Servizo de Xestión Orzamentaria», cambia na súa columna Grupo pasando a ser «AB», na columna Corpo/escala pasando a ser «xeral» e na columna Titulación académica suprímese o código «2998».
Código-descrición doutras administracións:
A12. Adscrición indistinta a funcionarios da Xunta de Galicia, Estado e CC.AA. e Administración local.
RESOLUCIÓN do 16 de maio de 2006, da Dirección Xeral de Patrimonio Cultural, pola que se inscribe a Asociación de Amigos de los Caminos de Santiago A Fontefría no Rexistro de Entidades de Promoción do Camiño de Santiago.
CONSELLERÍA DE CULTURA E DEPORTE — III. OUTRAS DISPOSICIÓNS — 23/06/2006

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación de Amigos de los Caminos de Santiago A Fontefría, do 11 de maio de 2006.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Subdirección Xeral de Protección da Cidade e Camiños de Santiago, emitido de acordo co artigo 23 do mencionado decreto.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación Amigos de los Caminos de Santiago A Fontefría quede inscrita no Rexistro de Entidades de Promoción do Camiño de Santiago co número 165.
Santiago de Compostela, 16 de maio de 2006.
Felipe Arias Vilas
Director xeral de Patrimonio Cultural
CORRECCIÓN de erros.-Orde do 8 de maio de 2006 sobre delegación de competencias en órganos centrais e periféricos do Servizo Galego de Saúde.
CONSELLERÍA DE SANIDADE — III. OUTRAS DISPOSICIÓNS — 23/06/2006

Advertido erro na citada orde, publicada no Diario Oficial de Galicia nº 99, do 25 de maio, cómpre facer a oportuna corrección:
Na páxina nº 8.327, no punto d) do artigo 1º.1, onde di: «d) A resolución dos recursos correspondentes a expedientes disciplinarios», debe dicir: «d)
A resolución das reclamacións previas á vía xudicial social en materia de expedientes disciplinarios de todo o persoal do organismo autónomo».
ORDE do 20 de xuño de 2006 pola que se procede á modificación da do 12 de agosto de 2005, sobre delegación de competencias no secretario xeral.
CONSELLERÍA DO MEDIO RURAL — III. OUTRAS DISPOSICIÓNS — 23/06/2006

Os traballos de prevención e defensa contra os incendios forestais teñen, pola súa propia natureza, unhas peculiaridades propias que aconsellan, para conseguir unha maior eficacia nas tarefas de planificación e execución das funcións que ten encomendadas, proceder á redistribuír as competencias en materia de persoal atribuídas ao secretario xeral pola Orde do 12 de agosto de 2005, e delegar nos delegados provinciais o exercicio da competencia para efectuar as contratacións do persoal laboral temporal necesario para o seu desenvolvemento e execución, delegación que é precisa por razóns operativas, debido ao gran volume de contratacións temporais que se levan a cabo.
Na súa virtude, facendo uso das facultades que me confiren os artigos 13 da Lei 30/1992, do 26 de novembro, de réxime xurídico das administracións públicas e do procedemento administrativo común modificada pola Lei 4/1999, e 43 da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, e demais disposicións de aplicación, procedo a modificar a Orde do 12 de agosto do 2005, sobre delegación de competencias no secretario xeral, nos seguintes termos:
DISPOÑO:
Artigo 1º
Modifícase o título da Orde do 12 de agosto de 2005, sobre delegación de competencias no secretario xeral, pasando a denominarse Orde do 20 de xuño de 2006, sobre delegación de competencias nos distintos órganos da consellaría.
Artigo 2º
Modifícase o punto primeiro da Orde do 12 de agosto de 2005, sobre delegación de competencias no secretario xeral, que queda redactado do seguinte xeito:
Primeiro.-Administración de persoal.
1. Delégase no secretario xeral o exercicio das facultades que lle corresponden ao conselleiro en materia de persoal segundo o establecido no artigo 15 da Lei da función pública de Galicia, agás a provisión de postos de traballo clasificados como de libre designación e as contratacións de persoal laboral temporal dos servizos provinciais ás que se refire o parágrafo seguinte.
2. Delégase nos delegados provinciais o exercicio da competencia para efectuar as contratacións de persoal laboral temporal dos servizos provinciais de defensa contra incendios forestais aos que lles sexa de aplicación o Acordo do 28 de xullo de 1995 (DOG do 8 de setembro).
Disposición adicional
En todo o non previsto nesta orde continúa en vigor o establecido na Orde do 12 de agosto de 2005, sobre delegación de competencias no secretario xeral.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 20 de xuño de 2006.
Alfredo Suárez Canal
Conselleiro do Medio Rural
ORDE do 15 de xuño de 2006 pola que se incrementa o importe do crédito dispoñible na anualidade de 2006, correspondente ás medidas complementarias na pesca costeira artesanal.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 23/06/2006

A Orde do 27 de marzo de 2006 (DOG nº 69, do 7 de abril), pola que se fixa o importe do crédito dispoñible na anualidade de 2006 correspondente ás medidas complementarias na pesca costeira artesanal regulamentadas pola Orde do 4 de xuño de 2003 (DOG nº 109, do 6 de xuño), modificada pola Orde do 14 de decembro de 2005 (DOG nº 244, do 22 de decembro), establece, no seu artigo 2, que a contía para 2006 poderá ser ampliada en función das dispoñibilidades orzamentarias.
Pois ben, dado que estas dispoñibilidades orzamentarias se viron recentemente incrementadas como consecuencia da aprobación de incorporacións, ao orzamento en vigor, de créditos de exercicios anteriores,
DISPOÑO:
Artigo único.-O importe global para as axudas correspondentes ás medidas complementarias na pesca costeira artesanal, tramitadas durante o ano 2006, increméntase na contía de 3.037.066 euros, co seguinte detalle por aplicacións orzamentarias:
2006.14.03.612B.770.0: 159.996 euros.
2006.14.03.612B.780.0: 2.877.070 euros.
Santiago de Compostela, 15 de xuño de 2006.
Carmen Gallego Calvar
Conselleira de Pesca e Asuntos Marítimos
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 15 de xuño de 2006, da Delegación Provincial de Pontevedra, pola que se procede á publicación da relación definitiva de nenas/os admitidas/os para o curso 2006/2007 nas escolas infantís 0-3 dependentes da Vicepresidencia.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 23/06/2006

O de 28 abril de 2006 publicouse a Orde do 20 de abril de 2006 pola que se regula o procedemento de adxudicación de prazas nas escolas infantís 0-3 dependentes da Vicepresidencia da Igualdade e do Benestar para o curso 2006/2007.
Estudadas pola comisión de baremación todas as reclamacións presentadas e resoltas polo delegado provincial, procédese á publicación da relación definitiva de admitidas/os e da lista de espera coa puntuación obtida e a tarifa correspondente a cada caso.
Estas reclamacións enténdense resoltas coa publicación da lista definitiva, que se poderá consultar nas delegacións provinciais da Vicepresidencia da Igualdade e do Benestar, no DOG, na páxina web (
http://vicepresidencia.xunta.es/familias
) e nos respectivos centros.
As/os solicitantes admitidas/os dispoñen dun prazo de 10 días a partir da publicación da admisión para confirmar a súa praza, presentando certificado médico da/o nena/o nas delegacións provinciais da Vicepresidencia, sen prexuízo do disposto no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Se non se presentase a devandita documentación no prazo sinalado, terase por decaída a solicitude da praza, logo de resolución en tal sentido.
Contra esta resolución, que non esgota a vía administrativa, poderá interpoñerse recurso de alzada ante o vicepresidente da Igualdade e do Benestar, no prazo dun mes, que comezará a contar o día seguinte ao da publicación desta resolución no Diario Oficial de Galicia.
Pontevedra, 15 de xuño de 2006.
Francisco Javier Verea Argibay
Delegado provincial de Pontevedra
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 15 de xuño de 2006, da Delegación Provincial de Ourense, pola que se procede á publicación da relación definitiva de nenas/os admitidas/os para o curso 2006/2007 nas escolas infantís 0-3 dependentes da Vicepresidencia.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 23/06/2006

O 28 de abril de 2006 publicouse a Orde do 20 de abril de 2006 pola que se regula o procedemento de adxudicación de prazas nas escolas infantís 0-3 dependentes da Vicepresidencia da Igualdade e do Benestar para o curso 2006/2007.
Estudadas pola comisión de baremación todas as reclamacións presentadas e resoltas polo delegado provincial, procédese á publicación da relación definitiva de admitidas/os e da lista de espera coa puntuación obtida e a tarifa correspondente a cada caso.
Estas reclamacións enténdense resoltas coa publicación da lista definitiva, que se poderá consultar nas delegacións provinciais da Vicepresidencia da Igualdade e do Benestar, no DOG, na páxina web (
http://vicepresidencia.xunta.es/familias
) e nos respectivos centros.
As/os solicitantes admitidas/os dispoñen dun prazo de 10 días a partir da publicación da admisión para confirmar a súa praza, presentando certificado médico da/o nena/o nas delegacións provinciais da Vicepresidencia, sen prexuízo do disposto no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Se non se presentase a devandita documentación no prazo sinalado, terase por decaída a solicitude da praza, logo de resolución en tal sentido.
Contra esta resolución, que non esgota a vía administrativa, poderá interpoñerse recurso de alzada ante o vicepresidente da Igualdade e do Benestar, no prazo dun mes, que comezará a contar o día seguinte ao da publicación desta resolución no Diario Oficial de Galicia.
Ourense, 15 de xuño de 2006.
Xosé Francisco Ferreiro Abelleira
Delegado provincial de Ourense
RESOLUCIÓN do 15 de xuño de 2006, da Delegación Provincial da Coruña, pola que se procede á publicación da relación definitiva de nenas/os admitidas/os para o curso 2006/2007 nas escolas infantís 0-3 dependentes da Vicepresidencia.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 23/06/2006

O 28 de abril de 2006 publicouse a Orde do 20 de abril de 2006 pola que se regula o procedemento de adxudicación de prazas nas escolas infantís 0-3 dependentes da Vicepresidencia da Igualdade e do Benestar para o curso 2006/2007.
Estudadas pola comisión de baremación todas as reclamacións presentadas e resoltas pola delegada provincial, procédese á publicación da relación definitiva de admitidas/os e da lista de espera coa puntuación obtida e a tarifa correspondente a cada caso.
Estas reclamacións enténdense resoltas coa publicación da lista definitiva, que se poderá consultar nas delegacións provinciais da Vicepresidencia da Igualdade e do Benestar, no DOG, na páxina web (
http://vicepresidencia.xunta.es/familias
) e nos respectivos centros.
As/os solicitantes admitidas/os dispoñen dun prazo de 10 días a partir da publicación da admisión para confirmar a súa praza, presentando certificado médico da/o nena/o nas delegacións provinciais da Vicepresidencia, sen prexuízo do disposto no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Se non se presentase a devandita documentación no prazo sinalado, terase por decaída a solicitude da praza, logo de resolución en tal sentido.
Contra esta resolución, que non esgota a vía administrativa, poderá interpoñerse recurso de alzada ante o vicepresidente da Igualdade e do Benestar, no prazo dun mes, que comezará a contar o día seguinte ao da publicación desta resolución no Diario Oficial de Galicia.
A Coruña, 15 de xuño de 2006.
Mª Tereixa dos Anxos Novo Arrojo
Delegada provincial da Coruña
RESOLUCIÓN do 15 de xuño de 2006, da Delegación Provincial de Lugo, pola que se procede á publicación da relación definitiva de nenas/os admitidas/os para o curso 2006/2007 nas escolas infantís 0-3 dependentes da Vicepresidencia.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 23/06/2006

O 28 de abril de 2006 publicouse a Orde do 20 de abril de 2006 pola que se regula o procedemento de adxudicación de prazas nas escolas infantís 0-3 dependentes da Vicepresidencia da Igualdade e do Benestar para o curso 2006/2007.
Estudadas pola comisión de baremación todas as reclamacións presentadas e resoltas pola delegada provincial, procédese á publicación da relación definitiva de admitidas/os e da lista de espera coa puntuación obtida e a tarifa correspondente a cada caso.
Estas reclamacións enténdense resoltas coa publicación da lista definitiva, que se poderá consultar nas delegacións provinciais da Vicepresidencia da Igualdade e do Benestar, no DOG, na páxina web (
http://vicepresidencia.xunta.es/familias
) e nos respectivos centros.
As/os solicitantes admitidas/os dispoñen dun prazo de 10 días a partir da publicación da admisión para confirmar a súa praza, presentando certificado médico da/o nena/o nas delegacións provinciais da Vicepresidencia, sen prexuízo do disposto no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Se non se presentase a devandita documentación no prazo sinalado, terase por decaída a solicitude da praza, logo de resolución en tal sentido.
Contra esta resolución, que non esgota a vía administrativa, poderá interpoñerse recurso de alzada ante o vicepresidente da Igualdade e do Benestar, no prazo dun mes, que comezará a contar o día seguinte ao da publicación desta resolución no Diario Oficial de Galicia.
Lugo, 15 de xuño de 2006.
Branca Rodríguez Pazos
Delegada provincial de Lugo
ORDE do 12 de xuño de 2006 pola que se modifica a do 8 de marzo de 2006, pola que se regulan as bases polas que se rexerá a concesión de subvencións destinadas á prestación de servizos sociais polas corporacións locais e se procede á súa convocatoria.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 23/06/2006

A Orde do 8 de marzo de 2006 pola que se regulan as bases polas que se rexerá a concesión de subvencións destinadas á prestación de servizos sociais polas corporacións locais e se procede á súa convocatoria (DOG nº 52, do 15 de marzo de 2006), establece, no seu artigo 6º, un importe total dispoñible para o exercicio 2006 de 17.987.375,47 A destinado ao financiamento das subvencións que, ao abeiro dela, poderán ser concedidas aos solicitantes sen prexuízo de ulteriores variacións producidas como consecuencia de modificacións orzamentarias.
En consecuencia, como existen dispoñibilidades orzamentarias que poden ser utilizadas para os mesmos fins, cómpre ampliar o importe dos créditos correspondentes ao exercicio 2006 destinados ao financiamento das subvencións que poderán ser concedidas ao abeiro da referida Orde do 8 de marzo de 2006 na contía adicional de 2.293.447,36 A, coa finalidade de facer chegar estas subvencións ao maior número de beneficiarios posible e en contía suficiente para garantir unha axeitada prestación dos servizos sociais por parte das corporacións locais.
Por todo o exposto, e no uso das facultades que me foron conferidas,
DISPOÑO:
Artigo único.
Primeiro.-Amplíase o importe total correspondente ao exercicio 2006 destinado ao financiamento das subvencións que se van conceder ao abeiro da Orde do 8 de marzo de 2006, pola que se regulan as bases polas que se rexerá a concesión de subvencións destinadas á prestación de servizos sociais polas corporacións locais e se procede á súa convocatoria, nas seguintes contías e aplicacións orzamentarias:
05.31.212D.460.0 por importe de 1.896.469,80 A.
05.31.212D.760.0 por importe de 233.751,32 A.
05.31.212D.760.1 por importe de 163.226,24 A.
Segundo.-Esta modificación non afecta o prazo establecido na referida orde para a presentación de solicitudes.
Disposición derradeira
Única.-Esta disposición entrará en vigor o día seguinte ao da súa publicación.
Santiago de Compostela, 12 de xuño de 2006.
Anxo Manuel Quintana González
Vicepresidente da Igualdade e do Benestar
RESOLUCIÓN do 19 de xuño de 2006 pola que se publica o tipo de xuro de referencia para o segundo semestre de 2006 para as operacións acollidas ao convenio polo que se establece unha liña de avais para financiar a adquisición de dereitos de pesca por parte de agrupacións de produtores para o acceso da frota galega a caladorios.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 28/06/2006

Mediante Resolución do 5 de novembro de 2004 publicouse o contido do convenio polo que se esta
blece unha liña de avais do Instituto Galego de Promoción Económica para financiar a adquisición de dereitos de pesca por parte de agrupacións de produtores para o acceso da frota galega a caladoiros, subscrito entre o Igape e as entidades financeiras (DOG nº 222, do 15 de novembro).
Na cláusula quinta determínanse as características das operacións de préstamo, establecéndose que o tipo de xuro variará por semestres naturais, publicándose o dito tipo de referencia para cada semestre no Diario Oficial de Galicia.
Visto o exposto e unha vez verificados os datos relativos á evolución do Mibor e Euribor, en virtude das facultades que teño conferidas,
RESOLVO:
Primeiro.-O tipo de xuro de referencia para o segundo semestre de 2006 para as operacións acollidas ao convenio polo que se establece unha liña de avais para financiar a adquisición de dereitos de pesca por parte de agrupacións de produtores para o acceso da frota galega a caladorios será o 3,058%.
Santiago de Compostela, 19 de xuño de 2006.
José Antonio Delgado Arce
Director xeral do Instituto Galego
de Promoción Económica
RESOLUCIÓN do 19 de xuño de 2006 pola que se publica o tipo de xuro de referencia para o segundo semestre de 2006 para as operacións acollidas ao programa de préstamos para financiar producións audiovisuais na Comunidade Autónoma de Galicia.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 28/06/2006

Mediante Resolución do 26 de abril de 2002 publicouse o programa de préstamos para financiar producións audiovisuais na Comunidade Autónoma de Galicia (DOG nº 87, do 7 de maio).
No punto cuarto determínase a operativa do préstamo, establecéndose que o tipo de xuro variará por semestres naturais, publicándose o dito tipo de referencia para cada semestre no Diario Oficial de Galicia.
Visto o exposto e unha vez verificados os datos relativos á evolución do Mibor e Euribor, en virtude das facultades que teño conferidas,
RESOLVO:
Primeiro.-O tipo de xuro de referencia para o segundo semestre de 2006 para as operacións acollidas ao programa de préstamos para financiar producións audiovisuais na Comunidade Autónoma de Galicia será o 3,058%.
Santiago de Compostela, 19 de xuño de 2006.
José Antonio Delgado Arce
Director xeral do Instituto
Galego de Promoción Económica
DECRETO 103/2006, do 22 de xuño, polo que se concede a Medalla Castelao.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 26/06/2006

En atención aos méritos que neles concorren, por proposta do conselleiro de Presidencia, Administracións Públicas e Xustiza, e logo de acordo do Consello da Xunta de Galicia, na súa reunión do día veintidous de xuño de dous mil seis, concédeselles a Medalla Castelao a:
* Ángel Carracedo Álvarez.
* Olga Gallego Domínguez.
* Avelino Pousa Antelo.
Santiago de Compostela, veintidous de xuño de dous mil seis.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
CORRECCIÓN de erros.-Orde do 8 de xuño de 2006 pola que se convocan bolsas para o alumnado universitario galego, descendente de galegos ou con residencia familiar en Galicia que, por causa sobrevida ou imprevista, teña dificultades económicas para continuar estudos.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/06/2006

Advertido erro no texto da citada orde, publicada no Diario Oficial de Galicia nº 115, do venres 16 de xuño de 2006, é necesario efectuar a oportuna corrección:
No artigo 6º, segundo parágrafo, onde di: «As devanditas listas estarán expostas desde o 26 de xullo ao 4 de agosto de 2006, ambos os dous incluídos», debe dicir: «As devanditas listas estarán expostas desde o 24 de agosto ao 4 de setembro de 2006 ambos os dous incluídos».
ORDE do 16 de xuño de 2006 pola que se dispón o nomeamento dos membros do Consello Asesor de Investigación e Desenvolvemento Tecnolóxico de Galicia.
CONSELLERÍA DE INNOVACIÓN E INDUSTRIA — II. AUTORIDADES E PERSOAL — 21/06/2006

O artigo 1 do Decreto 15/2006, do 2 de febreiro, polo que se establece a composición do Consello Asesor de Investigación e Desenvolvemento Tecnolóxico de Galicia, determina que este estará composto por un total de dezanove membros (un/unha presidente/a, os tres reitores das universidades de Galicia, tres representantes da Administración autonómica, a/o delegada/o do Consello Superior de Investigacións Científicas en Galicia, seis representantes dos axentes sociais, catro representantes de recoñecido prestixio no ámbito da I+D+I e un/unha secretario/a), que serán nomeados por orde da/do conselleira/o de Innovación e Industria.
En consecuencia, en virtude da facultade que me confire o devandito precepto,
DISPOÑO:
Artigo único.-O nomeamento das seguintes persoas como membros do Consello Asesor de Investigación e Desenvolvemento Tecnolóxico de Galicia:
1) Mª Tarsy Carballas Fernández, presidenta.
2) Senén Barro Ameneiro, reitor da Universidade de Santiago de Compostela.
3) José Mª Barja Pérez, reitor da Universidade da Coruña.
4) Alberto Gago Rodríguez, reitor da Universidade de Vigo.
5) Salustiano Mato de la Iglesia, director xeral de Investigación, Desenvolvemento e Innovación.
6) Emilio Nogueira Moure, secretario xeral da Consellería de Innovación e Industria.
7) Rogelio Conde-Pumpido Tourón, director xeral de Promoción Científica e Tecnolóxica do Sistema Universitario de Galicia.
8) Uxío Labarta Fernández, delegado do Consello Superior de Investigacións Científicas de Galicia.
9), 10) e 11) Fernando Sabio Maroño, Juan Carlos Fernández Fernández e Félix Mª Sarmiento Escalona, polas organizacións sindicais máis representativas (CIG, UGT e CC.OO., respectivamente).
12), 13) e 14) Eduardo Giménez Domínguez, Miguel Castrillón Fagil e José Ramón Pais Curto, en representación da Confederación de Empresarios de Galicia.
15), 16), 17) e 18) Javier Riera Nieves, José Luis Fernández Carnero, Laura Tato Fontaíña e José Luis Labandeira García, por proposta da Comisión Interdepartamental de Ciencia e Tecnoloxía.
19) José Manuel Cotos Yáñez, subdirector xeral de Innovación Empresarial, secretario.
Santiago de Compostela, 16 de xuño de 2006.
Fernando Xabier Blanco Álvarez
Conselleiro de Innovación e Industria
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
DECRETO 96/2006, do 8 de xuño, polo que se nomea reitor magnífico da Universidade de Vigo o profesor doutor Alberto Gago Rodríguez.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 16/06/2006

A Lei orgánica 6/2001, do 21 de decembro, de universidades, no seu artigo 20, dispón que o reitor será elixido pola comunidade universitaria e nomeado polo órgano correspondente da comunidade autónoma.
Do mesmo xeito, os estatutos da Universidade de Vigo, aprobados polo Decreto 421/2003, do 13 de novembro (DOG do 5 de decembro), dispoñen no seu artigo 58 que o reitor será nomeado polo órgano correspondente da Xunta de Galicia.
Recibido na Consellería de Educación e Ordenación Universitaria escrito da Universidade de Vigo polo que se remite certificación na que consta que na sesión da Comisión Electoral Central do día 26 de maio de 2006, foi proclamado reitor electo con carácter definitivo o profesor doutor Alberto Gago Rodríguez, en cumprimento do disposto legalmente, proceder ao oportuno nomeamento.
Na súa virtude, en uso das atribucións que me confire a Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por instancia da Universidade de Vigo, e por proposta da conselleira de Educación e Ordenación Universitaria e logo de deliberación do Consello da Xunta de Galicia na súa reunión do día oito de xuño de dous mil seis,
DISPOÑO:
Artigo único.-Nomeo reitor magnífico da Universidade de Vigo o profesor doutor Alberto Gago Rodríguez.
Santiago de Compostela, oito de xuño de dous mil seis.
Emilio Pérez Touriño
Presidente
Laura Sánchez Piñón
Conselleira de Educación e Ordenación
Universitaria
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 5 de xuño de 2006 pola que se constitúe o Colexio Rural Agrupado de Boqueixón-Vedra da provincia da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/06/2006

Examinado o expediente sobre a constitución do Colexio Rural Agrupado de Boqueixón-Vedra, tramitado pola Delegación Provincial da Coruña.
Visto o Decreto 374/1996, do 17 de outubro (DOG do 21 de outubro), polo que se aproba o Regulamento das escolas de educación infantil e dos colexios de educación primaria, e a Orde do 22 de xullo de 1997 (DOG do 2 de setembro), que desenvolve o dito decreto.
Esta consellería, en virtude do establecido no artigo 6.3º do referido regulamento, aprobado polo Decreto 374/1996, e por proposta da Dirección Xeral de Ordenación e Innovación Educativa,
DISPÓN:
Primeiro.-Constituír o Colexio Rural Agrupado de Boqueixón-Vedra, cos datos que figuran no anexo desta orde.
Segundo.-Integrar no Colexio Rural Agrupado de Boqueixón-Vedra os colexios e escolas, que se suprimen como tales, de: EEI de Lestedo (código 15001690), EEI de Camporrapado (código 15022656), EEI Sergude (código 15001720), CEIP San Félix de Sales (código 15018513), EEI San Xiao de Sales (código 15018525), CEIP de Sarandón (código 15018549), EEI de Trobe (código 15022437).
Terceiro.-Esta orde entrará en vigor o día un de xullo de 2006.
Santiago de Compostela, 5 de xuño de 2006.
Laura Sánchez Piñón
Conselleira de Educación e Ordenación
Universitaria
ANEXO
Provincia: A Coruña.
Concello: Boqueixón.
Localidade: Lestedo.
Enderezo: Centro Socio-cultural Camilo José Cela, Vilar s/n.
Centro: Colexio Rural Agrupado de Boqueixón-Vedra.
Código de centro: 15032571.
Zona educativa: Boqueixón.
Unidades: 5 EI, 2 EP.
Localidade
Postos de traballo
EI
EP
Lestedo
1
Oural (Camporrapado)
1
Sergude
1
Sales (San Félix de Sales)
1
Sales (San Xiao de Sales)
1
Sarandón
1
Trobe
1
Educación-física
1
Filoloxía inglés
1
Audición e linguaxe
1
Total postos
10
DECRETO 98/2006, do 1 de xuño, polo que se impón a afectación secundaria, a favor da Consellería de Pesca e Asuntos Marítimos, dunha parcela do dominio público portuario do porto do Vicedo ocupada por un minicriadeiro de moluscos bivalvos.
CONSELLERÍA DE ECONOMÍA E FACENDA — III. OUTRAS DISPOSICIÓNS — 16/06/2006

A Consellería de Pesca e Asuntos Marítimos solicitou da Secretaría Xeral e do Patrimonio, ao abeiro do disposto no artigo 12 da Lei 3/1985, do 12 de abril, do patrimonio da Comunidade Autónoma de Galicia, a incoación dun procedemento de afectación secundaria ao seu favor de terreos sobre os cales se asenta a parcela de oitocentos vinte e oito metros cadrados (828 m) do porto do Vicedo, que ocupa o minicriadeiro de titularidade da Dirección Xeral de Innovación e Desenvolvemento da devandita consellería.
A incoación do expediente de afectación secundaria tramitouse segundo o disposto nos artigos 12 da citada Lei 3/1985, do 12 de abril, e 31 do Decreto 50/1989, do 9 de marzo, polo que se aproba o seu regulamento, con audiencia do ente público Portos de Galicia ao cal está adscrito o porto do Vicedo.
Na súa virtude, por proposta do conselleiro de Economía e Facenda e logo de deliberación do Consello da Xunta de Galicia na súa reunión do un de xuño de dous mil seis,
DISPOÑO:
Artigo 1º
Acórdase a imposición dunha afectación secundaria, a favor da Consellería de Pesca e Asuntos Marítimos, sobre unha parcela de 828 m de superficie integrada no dominio público portuario do porto do Vicedo, provincia de Lugo. A parcela está preto ao dique de abrigo. Ten forma irregular e ocupa a metade dun cuarteirón destinado ás actividades portuarias, tal e como se reflicte no plano incorporado ao expediente.
Artigo 2º
A concorrencia da antedita afectación respecto do porto do Vicedo non altera a adscrición orgánica exixida pola afectación principal, que lle conferirá ao seu titular- Portos de Galicia- as facultades de administración, xestión e conservación, sen prexuízo das que lle corresponden á Consellería de Pesca e Asuntos Marítimos como titular dun interese específico por razón da afectación secundaria.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, un de xuño de dous mil seis.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
DECRETO 94/2006, do 8 de xuño, polo que se encarga o despacho de asuntos da Consellería de Sanidade, durante a ausencia da súa titular, ao conselleiro de Presidencia, Administracións Públicas e Xustiza.
PRESIDENCIA — II. AUTORIDADES E PERSOAL — 09/06/2006

Con motivo da ausencia da conselleira de Sanidade é necesario prover a súa substitución.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia da conselleira de Sanidade, encárgaselle o despacho de asuntos da citada consellería, desde o día 10 de xuño ata a súa incorporación, ao titular da Consellería de Presidencia, Administracións Públicas e Xustiza.
Santiago de Compostela, oito de xuño de dous mil seis.
Emilio Pérez Touriño
Presidente
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 31 de maio de 2006 pola que se desenvolve o Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidad Autónoma de Galicia, se crea o Rexistro Telemático da Xunta de Galicia e se regula a atención ao ciudadán.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 12/06/2006

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, novos procedementos, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán.
DISPOÑO:
Artigo único
1. Inclúese no anexo VII do Decreto 164/2005, do 16 de xuño, (procedementos para os que está habilitado o Rexistro Telemático da Xunta de Galicia), e quedan pois, habilitados cos efectos previstos no seu artigo 5.1º, o seguinte procedemento:
* Declaración de solos contaminados, dentro do ámbito territorial da Comunidade Autónoma de Galicia.
2. O procedemento para a tramitación electrónica estará dispoñible no enderezo
http://www.xunta.es/servicios/
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 31 de maio de 2006.
José Luis Méndez Romeu
Conselleiro de Presidencia, Administracións Públicas
e Xustiza